OpenLLM-France/wikimedia huggingface dataset:
# Madame Bovary (pel·lícula de 1991)

Madame Bovary és una pel·lícula de Claude Chabrol estrenada el 1991, inspirada en la novel·la homònima de Gustave Flaubert.

## Argument

1837. En el transcurs d'una visita a un dels seus pacients, Charles Bovary, metge rural normand, s'apassiona per Emma, filla del ric granger Rouault. Dos mesos més tard, aquest últim, sap que el doctor vidu és desitjós de refer la seva vida, i li ofereix la mà de la jove.
Emma, que somiava amb una vida de luxe i de plaers, descobreix llavors l'existència monòtona de les esposes dels notables. I el naixement d'una filla, de seguida posada a dida, no canvia res. Per enganyar l'avorriment, freqüenta un jove passant de notari, Léon Dupuis, i gasta fortunes en roba i joies, acumulant els deutes amb el sinistre Lheureux...

## Repartiment

* Isabelle Huppert: Emma Bovary
* Jean-François Balmer: Charles Bovary
* Christophe Malavoy: Rodolphe Boulanger
* Lucas Belvaux: Léon Dupuis
* Jean Yanne: Homais, el farmacèutic
* Christiane Minazzoli: Sra. Lefançois
* Jean-Louis Maury: Lheureux
* François Périer: El narrador (veu)
* Florent Gibassier: Hippolyte
* Jean-Claude Bouillaud: Rouault
* François Maistre: Lieuvain
* Thomas Chabrol: El vescomte
* Henri Attal: Sra Hareng
* Dominique Zardi: El cec
* Yves Verhoeven: Justin
* Marie Mergey: la mare de Charles Bovary
* Pierre-François Dumeniaud: Hivert
* Don de Lencquesaing: Louis
* Jacques Dynam: L'abat Bournisien
* Pierre Martot

## Premis i nominacions
### Nominacions

* Oscar al millor vestuari per Corinne Jorry
* Globus d'Or a la millor pel·lícula estrangera 1992

## Al voltant de la pel·lícula

* La pel·lícula ha estat rodada a Choisel (castell de Breteuil), Lyons-la-Forêt, Versalles i Rouen, del 3 de setembre al 23 de novembre de 1990.
* Aquesta versió és absolutament fidel a l'obra de Flaubert, cosa que no era el cas de les versions precedents.
* Madame Bovary: la novel·la de Gustave Flaubert va aparèixer el 1857.
Altres adaptacions cinematogràfiques :
* Madame Bovary és la versió de Jean Renoir estrenada el 1933.
* Madame Bovary és la versió de Vincente Minnelli estrenada el 1949.

## Referències

* ↑ The New York Times. Madame Bovary (en anglès). The New York Times.

## Enllaços externs

* Anàlisi de la pel·lícula Arxivat 2007-10-16 a Wayback Machine.
# Bandera de Beuda

La bandera oficial de Beuda té la següent descripció:
    Bandera apaïsada, de proporcions dos d'alt per tres de llarg, verd clar, en relació amb l'alçada del drap, la creu potençada grega i vermella de l'escut, de braços de gruix 1/13 i d'alçària 10/13, contornejada de groc per un filet de gruix 1/52, al centre.

## Història

L'Ajuntament va acordar en ple iniciar l'expedient d'adopció de la bandera el dia 27 de març de 2008. Després dels tràmits reglamentaris, la bandera es va aprovar el 14 d'abril de 2010 i fou publicada al DOGC número 5.620 de 3 de maig de 2011.
La bandera està basada en l'escut heràldic de la localitat: agafa el fons verd clar de l'escut (que és de sinople) i només incorpora la figura més important d'aquest, la creu potençada de color vermell i perfilada de groc. Les altres figures són descartades per mantenir la senzillesa.

## Vegeu també

* Escuts i banderes de la Garrotxa
* Escut de Beuda

## Referències

* ↑ «RESOLUCIÓ GAP/1355/2010, de 14 d'abril, per la qual es dóna conformitat a l'adopció de la bandera del municipi de Beuda.» (pdf). DOGC num. 5620, 03-05-2010. [Consulta: 3 maig 2010].
# Pseudonigrita

Pseudonigrita és un gènere d'ocells de la família dels ploceids (Ploceidae).

## Taxonomia

Segons la Classificació del Congrés Ornitològic Internacional (versió 2.7, 2011) aquest gènere està format per dues espècies:
* Pseudonigrita arnaudi - teixidor republicà d'Arnaud.
* Pseudonigrita cabanisi - teixidor republicà de Cabanis.
# Pèdasa

Pedasa o Pedasum (en llatí Pedasa o Pedasum, en grec antic Πήδασα) era una antiga ciutat de Cària al districte de Pedasis on els perses van patir una gran derrota durant la revolta de Jònia, segons Heròdot.
Era considerada la capital dels leleges, fins que sota Alexandre el Gran la ciutat va ser privada de la seva independència i incorporada a Halicarnàs junt amb cinc ciutats veïnes, en un procés anomenat sinecisme. En temps d'Estrabó la ciutat havia desaparegut i quedava només el nom de la regió, que s'anomenava Pedasis (Πηδασίς). Heròdot assigna a Pedasa una porció del territori de Milet, i sembla que la ciutat havia d'estar situada entre Milet, Halicarnàs i Estratonicea, però la situació exacta no s'ha pogut fixar amb certesa.

## Notes

* ↑ Segons Plini el Vell. Naturalis Historia, V, 29

## Referències

* ↑ Smith, William (ed.). «Pedasa». Dictionary of Greek and Roman Geography (1854). [Consulta: 7 juliol 2021].
# Rafael Navarro

Rafael Navarro és el nom dels següents personatges:
* Rafael Navarro i Álvarez (n. 1972), periodista i polític català
* Rafael Navarro Cárcel (n. 1970), periodista i locutor de ràdio valencià
* Rafael Navarro García (1912-1993), actor valencià
* Rafael Navarro Garralaga (n. 1940), fotògraf aragonès
* Rafael Navarro González (1959-2021), químic, biòleg i astrobiòleg mexicà
* Rafael Navarro Leal (n. 2000), futbolsita brasiler
* Rafael Jesús Navarro Mazuecos (n. 1994), futbolista andalús
* Rafael Navarro Miñón (n. 1945), director i actor de cinema canari
* Rafael Enrique Navarro (n. 1989), futbolista colombià
* Rafael Navarro Núñez (1946-2015), pintor andalús
* Rafa Navarro Rivas (n. 1972), exfutbolista i entrenador andalús
# 1197
## Esdeveniments

* Moviments municipalistes: elecció de cònsols a Lleida i Perpinyà.

## Naixements

* Juliol, Bellcaire, Marquesat de Provençaː Ramon VII, comte de Tolosa, duc de Narbona i marquès de Provença. El seu mandat està marcat pels esdeveniments de la Croada albigesa (1209-1229) (m. 1249).
# .mail

.mail és un domini de primer nivell genèric proposat per The Spamhaus Project el 2004, però no aprovat per la ICANN. El seu propòsit és permetre identificar i acceptar correus electrònics de fonts fiables de manera fàcil.

## Funció principal

El .mail intentaria reduir el problema del correu no desitjat, mitjançant una llista de dominis autenticats com a no pertanyents a spammers coneguts i proporcionant informació de contacte verificada. Aquest domini de primer nivell genèric contindria l'adreça dels servidors utilitzats per a enviar correus electrònics. Un domini .mail només podria ser registrat per algú que ja disposés d'un domini en un altre domini de primer nivell que hagi estat operatiu durant sis mesos, i que tingui la informació WHOIS verificada. L'estructura del domini .mail consisteix en noms de domini existents amb el nou domini de primer nivell afegit, com ara example.net.mail, associat a example.net. A diferència d'altres dominis, el .mail no estaria totalment sota control del registrant, sinó que aniria a un servidor d'accés públic on poder trobar l'estat i la informació de contacte. Així, queixes per dolent@servidor1.example.net.mail anirien a una organització que controlés les queixes de correus no desitjats i revoqués els noms registrats a spammers. El programari de filtratge de correus electrònics també podrien consultar l'adreça .mail associada a un missatge i rebutjar-lo si l'adreça ha estat revocada.

## Funció secundària

El .mail proporcionaria un mètode per augmentar la fiabilitat de la infraestructura de correu electrònic. Podria ser estès per a protegir infraestructura de missatgeria que no fos de correu electrònic i proporcionaria informació important en la investigació d'actes com ara el phishing. També facilitaria a les entitats responsables la capacitat de proporcionar millors serveis de correu anònim.

## Aspectes de seguretat

El .mail va ser dissenyat per resistir atacs d'adversaris. Els directors, oficials i personal proposat, consistien de veterans amb experiència amb contrastada reputació per representar activament tota la comunitat. Estratègies legals, contractes i clàusules d'arbitratge curosament preparades el protegirien legalment. Així mateix es va fer un balanç d'ingressos i despeses projectades per tal d'assegurar la seva viabilitat. Els gegants de la indústria com VeriSign i eNom van ser triats per a assegurar les accions tècniques de cara a certs atacs.

## Referències

* 1 2 Sullivan, B. «New .mail domain designed to slow spam» (en anglès). NBC News, 9 abril 2004.
Domini de primer nivell genèric :
Actuals :
Proposats :
Llista de dominis de primer nivell territorial :
# Ratpenat d'esquena nua de les Filipines

Dobsonia chapmani és una espècie de ratpenat que viu a les illes de Negros i de Cebú, a l'arxipèlag filipí.

## Referències

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.

## Enllaços externs

* Fordham et al. (2006). Dobsonia chapmani. Llista Vermella de la UICN, Unió Internacional per a la Conservació de la Natura, 2006. Consultat el 25-12-2007 (en anglès).
* Distribució mundial d'aquesta espècie. (anglès)
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# Pàmfil (filòsof)

Pàmfil (en llatí Pamphilus, en grec antic Πάμφιλος) fou un escriptor i filòsof grec nadiu d'Amfípolis, Sició o Nicòpolis, de renom Φιλοπράγματος (Filoprágmatos").
Va escriure, segons es diu a Suides:
* εἰκόνες κατὰ στοιχει̂ον
* τέχνη γραμματική
* περὶ γραφικη̂ς καὶ ζωγράφων ἐνδόξων
* γεωργικὰ βιβλία
De la darrera obra hi ha alguns fragments a la Geoponica de Cassià Bas. Com que Suides diu que fou nadiu d'Amfípolis o Sició s'ha suposat que podria ser el mateix que el gran pintor Pàmfil d'Amfípolis, que era nadiu d'Amfípolis i de l'escola de pintura de Sició. També s'ha suposat que seria el mateix que Pàmfil de Nicòpolis, considerat un metge, que va escriure una obra sobre plantes (περὶ βοτανω̂ν) poc apreciada per Galè, que diu que era un gramàtic i no un metge, i que mai havia vist les plantes sobre les que escrivia (Galenus, περὶ τη̂ς τω̂ν ἁπλω̂ν φαρμάκων δυνάμεως, pp. 67 i següents); d'aquest llibre hi ha fragments a la Geoponica, on s'esmenta una altra obra de Pàmfil (Περὶ φυσικω̂ν. Aquest darrer autor hauria viscut vers el segle i o poc abans, ja que l'obra va ser copiada per Dioscòrides.

## Referències

* ↑ 3.Pamphilus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 103
Viccionari
# Liberal (Kansas)

Liberal és una població dels Estats Units a l'estat de Kansas. Segons el cens del 2000 tenia 19.666 habitants.

## Demografia

Segons el cens del 2000, Liberal tenia 19.666 habitants, 6.498 habitatges, i 4.756 famílies. La densitat de població era de 686,5 habitants/km².
Dels 6.498 habitatges en un 42,8% hi vivien nens de menys de 18 anys, en un 58% hi vivien parelles casades, en un 10,4% dones solteres, i en un 26,8% no eren unitats familiars. En el 21,3% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,46.
Per edats la població es repartia de la següent manera: un 31,7% tenia menys de 18 anys, un 12,1% entre 18 i 24, un 30,5% entre 25 i 44, un 16,7% de 45 a 60 i un 9,1% 65 anys o més.
L'edat mediana era de 29 anys. Per cada 100 dones de 18 o més anys hi havia 103,3 homes.
La renda mediana per habitatge era de 36.482 $ i la renda mediana per família de 41.134 $. Els homes tenien una renda mediana de 29.315 $ mentre que les dones 22.017 $. La renda per capita de la població era de 15.108 $. Entorn del 14,3% de les famílies i el 17,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Liberal». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Liberal». American Fact Finder. Oficina del Cens dels Estats Units, 12-01-2010.
# Leporinus steyermarki

Leporinus steyermarki és una espècie de peix de la família dels anostòmids i de l'ordre dels caraciformes.

## Morfologia

* Els mascles poden assolir 30 cm de llargària total.

## Hàbitat

Viu en zones de clima tropical entre 22 °C - 26 °C de temperatura.

## Distribució geogràfica

Es troba a Sud-amèrica: conca del riu Abácapa (Veneçuela).

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ The Taxonomicon (anglès)
* 1 2 FishBase (anglès)
* ↑ Baensch, H.A. i R. Riehl 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Taphorn, D., R. Royero, A. Machado-Allison i F. Mago Leccia 1997. Lista actualizada de los peces de agua dulce de Venezuela. p.55-100. A E. La Marca (ed.) Catálogo zoológico de Venezuela. vol. 1. Vertebrados actuales y fósiles de Venezuela. Museo de Ciencia y Tecnología de Mérida, Veneçuela.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Marcelino Elena Sierra

Marcelino Elena Sierra (Gijón, 26 de setembre de 1971) és un futbolista asturià, ja retirat, que ocupava la posició de defensa.

## Trajectòria

Marcelino comença la seua carrera a l'Sporting de Gijón, on només apareix esporàdicament al primer equip entre el 93 i el 96. Al gener d'eixe any, es trasllada al RCD Mallorca, llavors en la Segona Divisió.
Amb els illencs aconsegueix l'ascens a la Primera Divisió i es converteix en un baluard defensiu del seu equip durant el temps que hi milita, fent parella defensiva amb Iván Campo. Passa dues temporades en primera divisió amb el Mallorca, que vivia la seua època daurada: la 1997/98 era cinquè i a la 1998/99 tercer i finalista de la Recopa.
El bon joc del defensa asturià fa que el Newcastle United FC el fitxe per a la Premier League anglesa, però no té sort i tan sols disputa 20 partits en els tres anys que hi passa a Anglaterra, també per culpa de les lesions.
Retorna al futbol espanyol per jugar temporada i mitja amb el Polideportivo Ejido, de la Segona Divisió, per retirar-se el 2004. Posteriorment, ha exercit de comentarista esportiu per a televisió.

## Selecció espanyola

Marcelino va ser internacional amb la selecció espanyola en cinc ocasions entre 1998 i 1999.

## Enllaços externs

* Estadístiques a Primera divisió - LFP (castellà)
# Rubens (cràter)

Rubens és un cràter d'impacte en el planeta Mercuri de 158 km de diàmetre. Porta el nom del pintor francès Peter Paul Rubens (1577-1640), i el seu nom va ser aprovat per la Unió Astronòmica Internacional el 1979.

## Referències

* ↑ «Rubens». Gazetteer of Planetary Nomenclature. United States Geological Survey, 13-10-2016. [Consulta: 21 juny 2017].

## Vegeu també

* Llista de cràters de Mercuri
# Guillem Botet

Guillem Botet - Guillelmi Boteti (llatí) (Lleida finals del s. XII - Lleida 1231) fou un jurista i cònsol a Lleida, el Segrià el 1207.
Essent cònsol de la ciutat l’any 1228, va rebre l'encàrrec de fer la compilació dels Costums de Lleida, el còdex de dret local més antic de Catalunya. El text original en llatí Consuetudines Ilerdenses fou traduït al català durant el Segle XIV.
La ciutat de Lleida té dedicat un carrer en memòria seva al barri de Pardinyes, i la Universitat de Lleida i el Col·legi d'Advocats de Lleida convocaren el 1979 el certamen i Premis d'Investigació Guillem Botet sobre temes relatius a la ciència del Dret.

## Referències

* ↑ «Guillem Botet». Gran Enciclopèdia Catalana. Barcelona: Grup Enciclopèdia Catalana.
* ↑ Serrano i Daura, Josep «La projecció del dret de Lleida» (pdf). Publicacions de l'Institut d'Estudis Catalans, pàg. 235,236 [Consulta: 23 gener 2021].
* ↑ «Carrer de Guillem Botet». Institut Cartogràfic de Catalunya. [Consulta: 25 gener 2021].
* ↑ «Premios de investigación Guillem Botet» (pdf) (en castellà). Diario de Lérida, 08-05-1979 [Consulta: 25 gener 2021]. Arxivat 2021-01-30 a Wayback Machine. «Còpia arxivada». Arxivat de l'original el 2021-01-30. [Consulta: 25 gener 2021].

## Enllaços externs

* Redactat original dels Costums de Lleida(llatí)
# Leporinus taeniofasciatus

Leporinus taeniofasciatus és una espècie de peix de la família dels anostòmids i de l'ordre dels caraciformes.

## Morfologia

* Els mascles poden assolir 12,9 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: riu Tocantins al Brasil.

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ The Taxonomicon (anglès)
* 1 2 3 FishBase (anglès)

## Bibliografia

* Albrecht, M.P. i E. Pellegrini-Caramaschi 2003. Feeding ecology of Leporinus taeniofasciatus (Characiformes: Anostomidae) before and after installation of a hydroelectric plant in the upper rio Tocantins, Brazil. Neotrop. Ichthyol. 1(1): 53-60.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Leporinus silvestrii

Leporinus silvestrii és una espècie de peix de la família dels anostòmids i de l'ordre dels caraciformes.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Paraguai.

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Les Codines (Santa Cecília de Voltregà)

Les Codines és una masia de Santa Cecília de Voltregà (Osona) inclosa a l'Inventari del Patrimoni Arquitectònic de Catalunya.

## Descripció

Masia d'estructura clàssica, construïda segons el sistema de crugies, fàcilment variables. Conserva de la primitiva estructura l'era, amb una gran entrada que envolta la part posterior de la casa, i una gran galeria al primer pis que dona a la sala principal de la casa

## Història

És exemple del tipus de masies que s'han anat transformant, sobretot a l'interior, durant els segles XIX i XX i que marquen el punt intermedi en l'evolució tipològica de la masia d'estructura clàssica i les que actualment es construeixen, imitant les estructures urbanes.

## Referències

* 1 2 «Les Codines». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Levroux

Levroux és un municipi francès, de la regió de Centre - Vall del Loira i del departament de l'Indre. El 2018 tenia 2.727 habitants.
# Liendo

Liendo és un municipi de la Comunitat Autònoma de Cantàbria, tancat entre els de Laredo i Guriezo. Està situat en la costa oriental, però a diferència d'altres localitats costaneres no posseïx extenses platges, sinó que s'assenta en una vall dividida en nombrosos barris. Es troba a 57 km de Santander i limita amb Laredo i Castro Urdiales.

## Localitats

* Hazas (Capital).
* Iseca Nueva.
* Iseca Vieja.
* Isequilla.
* Llatazos.
* Mendina.
* Mollaneda.
* Noval.
* La Portilla.
* Rocillo.
* Sopeña.
* Villanueva.
* Villaviad.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2005 | 2007 |
| 1.237 | 1.209 | 1.198 | 1.078 | 1.124 | 1.116 | 1.000 | 1.019 | 815 | 804 | 831 | 995 | 1135 |
Font: INE

## Administració

Eleccions municipals, 25 de maig de 2003 :
| Partit | Vots | % | Regidors |
| PSOE | 305 | 44,79% | 4 |
| PP | 195 | 28,63% | 2 |
| PRC | 146 | 21,44% | 1 |
Eleccions municipals, 27 de maig de 2007 :
| Partit | Vots | % | Regidors |
| PSOE | 339 | 42,11% | 4 |
| PP | 278 | 34,53% | 3 |
| PRC | 186 | 23,11% | 2 |

## Enllaços externs

* Ajuntament de Liendo Arxivat 2009-02-08 a Wayback Machine.
* Cantàbria Jove Arxivat 2008-03-22 a Wayback Machine.